Ονοματεπώνυμο:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_6/3/24

**Στο παρακάτω κείμενο κυκλώνω τις προσωπικές αντωνυμίες:**

O ΤΡΑΓΟΥΔΙΣΤΗΣ ΚΑΙ Η ΧΟΡΕΥΤΡΙΑ

O βασιλιάς άρχισε να ανακρίνει τους αιχμαλώτους και να τους ρωτά πώς λέγονται και τι τέχνη ξέρουν.

—Εγώ ονομάζομαι Αράχνη, είπε ο πρώτος· ξέρω να υφαίνω· στην τέχνη δε με φτάνει κανείς.

— Καλά, είπε ο βασιλιάς θα μου υφαίνεις πανικά για το παλάτι μου. Αν μείνω ευχαριστημένος, θα σε ελευθερώσω, αν όχι, θα προστάξω να σου κόψουν το κεφάλι. Και γυρίζοντας στο δεύτερο αιχμάλωτο του λέει: «μίλησε τώρα εσύ»

—Εμένα με λένε Μέλισσα, είπε εκείνος· ξέρω και κάνω περίφημα γλυκά.

—Ωραία, είπε ο βασιλιάς· κι εμάς εδώ μας αρέσουν πολύ τα γλυκά· θα σε κρατήσω λοιπόν κι εσένα, κοίταξε όμως να δουλεύεις καλά· αν μας ευχαριστήσεις με την τέχνη σου, θα σε ελευθερώσω, αλλιώς θα σε θανατώσω κι εσένα. Κι έστειλε και τους δυο στη φυλακή, για να πιάσουν δουλειά.

—Εσείς τώρα, είπε στους δυο άλλους· πώς λέγεστε και τι ξέρετε;

—Εμένα μου αρέσει να τραγουδώ, είπε ο τρίτος αιχμάλωτος· το όνομά μου είναι Τζίτζικας.

—Εγώ λέγομαι Ακρίδα, είπε ο τέταρτος, και είμαι χορεύτρια.

— Είστε δηλαδή χασομέρηδες· εσάς δε σας χρειάζομαι... εσάς σας πρέπει κόψιμο και αμέσως μάλιστα.

—Εμάς όλοι μας αγαπούν, είπε με θάρρος ο Τζίτζικας. Όλα τα έντομα και τα φυτά εμείς τα διασκεδάζουμε και κάνουμε να ·περνούν με λιγότερη στενοχώρια τη ζωή. Άφησέ μας να σου δείξουμε την τέχνη μας και κρίνε.

0 βασιλιάς τόσο ευχαριστήθηκε από το τραγούδι και το χορό τους, ώστε τούς άφησε αμέσως ελεύθερους.

**2.Υπογραμμίζω τις δευτερεύουσες προτάσεις. Κυκλώνω τον σύνδεσμο με τον οποίο εισάγεται (ξεκινάει) η δευτερεύουσα πρόταση. Βάζω κόμμα για να ξεχωρίσω τις προτάσεις**:

**σύνδεση με αντιθετικούς συνδέσμους:**

* Ευχαριστώ αλλά δε θα πάρω .
* Αυτός τελείωσε ενώ εσείς τώρα μόλις αρχίζετε .
* Ήρθα όχι γιατί με ευχαριστεί αλλά γιατί πρέπει .
* Είπε ότι τη συμπαθούσε όχι όμως ότι τη λάτρευε .
* Κατάλαβε το λάθος του εντούτοις δεν άλλαξε στάση .
* Κερδίζουμε από τη μια από την άλλη όμως χάνουμε .

**σύνδεση με συμπερασματικούς συνδέσμους :**

* Δουλεύω όλο το χρόνο άρα δικαιούμαι ένα μήνα άδεια .
* Σκέπτομαι άρα υπάρχω .
* Σου χρωστώ δυο μεροκάματα επομένως πάρε τα αντίστοιχα χρήματα .
* Είδες ότι ξανατηλεφώνησε άρα ότι δε σε ξέχασε ;
* Τραγουδά γιατί της αρέσει επομένως και γιατί το απολαμβάνει .

**σύνδεση με ειδικούς συνδέσμους ( μόνο όταν είναι επεξήγηση ):**

* Τούτο μόνο να θυμάσαι ότι ο ψεύτης και ο κλέφτης τον πρώτο χρόνο χαίρονται .
* Έχω ευχάριστες ειδήσεις για σένα ότι πέρασες το μάθημα .
* Κυκλοφόρησε και μια τρελή φήμη ότι συνέλαβαν το τέρας του Λόχνες .

**σύνδεση με αιτιολογικούς συνδέσμους :**

* Με ικανοποίησε ιδιαίτερα η επιτυχία αυτή γιατί ήταν απρόσμενη .
* Μια και ήρθες κάθισε να τα πούμε .
* Αφού του χρωστάς αυτά τα χρήματα να τα δώσεις οπωσδήποτε .

**σύνδεση με τελικούς συνδέσμους :**

* Για να πετυχαίνεις τους σκοπούς σου να είσαι ευλύγιστος .
* Έτρεξαν όλοι να πιάσουν τον κλέφτη .
* Προκειμένου να κάνει το κέφι του δε λογαριάζει κανέναν .

**σύνδεση με χρονικούς συνδέσμους :**

* Ενώ συζητούσαμε ήρεμα ξαφνικά έβαλε κάτι φωνές …
* Πήραμε ό,τι προλάβαμε πριν έρθουν εκείνοι οι άγριοι .
* Μόλις ένιωσαν το σεισμό πήδηξαν από το παράθυρο .

**σύνδεση με υποθετικούς συνδέσμους:**

* Αν θέλεις εσύ κανείς δε θα σε εμποδίσει .
* Θα ήταν καλύτερος ο κόσμος μας αν δεν ήμασταν τόσο άπληστοι .
* Εγώ θα βρισκόμουν σε πολύ δύσκολη θέση αν δεν ήσουν εσύ τότε εκεί .

**σύνδεση με εναντιωματικούς συνδέσμους:**

* Αν και σε αγαπώ θα σου πω λόγια πικρά .
* Και να μπορούσα πάλι δε θα βοηθούσα .
* Αν και ήμουν πρώτος στην κατάταξη πήρα τελευταίος το επίδομα .

**σύνδεση με αποτελεσματικούς συνδέσμους :**

* Κάνε κάτι ώστε να αλλάξει αυτή η κατάσταση επιτέλους !
* Δεν ήταν τόσο δυνατός για να αντέξει αυτό το χτύπημα της μοίρας .
* Ταλαιπωρήθηκα αφάνταστα με αποτέλεσμα να βλάψω την υγεία μου .

**αναφορικές προτάσεις (αναφ. αντων.) :**

* Αυτή είναι μια καλή αρχή **η οποία** φυσικά δε φτάνει .
* Πήγαμε διακοπές σ’ ένα μικρό νησί **όπου** κι εκεί βρήκαμε γνωστούς .
* Έφαγα τόσα κεράσια **όσα** δεν είχα φάει σ’ όλη μου τη ζωή .